PETRŽALSKÍ ÚRADNÍCI MEDZI NAMI: ZOZNÁMTE SA S REFERÁTOM ORGANIZAČNÝCH VECÍ 💪😎 Každodenný chod Miestneho úradu Petržalka si vyža…
PETRŽALSKÍ ÚRADNÍCI MEDZI NAMI: ZOZNÁMTE SA S REFERÁTOM ORGANIZAČNÝCH VECÍ 💪😎
Každodenný chod Miestneho úradu Petržalka si vyžaduje množstvo rôznych stretnutí, rokovaní, zápisníc a ako sa vraví, papierovačiek. ✍️ Niekto tiež musí pravidelne organizovať zasadnutia miestneho zastupiteľstva a pripravovať s tým spojené materiály. A čo také voľby? Tomu, aby ste mohli prísť slobodne vyjadriť svoj názor k volebným urnám predchádza množstvo práce. Zamýšľali ste sa už niekedy nad tým, kto za tým všetkým stojí? 🤔
Ak nie, dnes vám predstavíme naše kolegyne z ďalšieho nemenej dôležitého referátu miestneho úradu, bez ktorých mravenčej práce si chod našej samosprávy dokážeme len ťažko predstaviť. Dámy a páni, zoznámte sa so zamestnankyňami referátu organizačných vecí. 🤗👇
💬 "Náš referát sa venuje trom veľkým agendám. Prvou z nich je organizácia zasadnutí miestnych rád, komisií a zastupiteľstiev. Druhým veľkým okruhom je organizácia všetkých druhov volieb alebo referend. No a nesmie chýbať administratívna zložka, ktorá zahŕňa vyhotovovanie a zverejňovanie povinných dokumentov, akými sú verejné a dražobné vyhlášky či žiadosti o udelenie štátneho občianstva," vysvetľuje vedúca referátu Alžbeta Neuschlová, ktorá pri náplni práce nezabúda zdôrazniť ani centrálnu evidenciu žiadostí o sprístupnenie informácií, takzvané 211-tky či doručovanie pošty osobám s trvalým pobytom na obci bez konkrétnej adresy.
Šéfka referátu si však pochvaľuje najmä vzájomnú spoluprácu a tímovú prácu, bez ktorej by sa na úrade nezaobišli. 🤝 Dôkazom sú práve jej ďalšie štyri kolegyne a ich každodenná náplň práce. Najdlhšie na petržalskom referáte organizačných vecí pôsobí Monika Škamlová, ktorá sa primárne venuje administratívnej zložke. Nielen prípravu bezproblémových rokovaní miestneho zastupiteľstva zase zastrešuje Janka Hokina. Pri organizovaní a príprave zastupiteľstva a miestnej rady, spracúvaní zápisníc z nich či agend poradných komisií zastupiteľstva už štyri roky zastupuje Eva Štefániková. A najnovšiu posilu predstavuje Dominika Lieskovcová. Prioritne sa venuje odchádzajúcej pošte a kontrole obsahovej aj formálnej stránky materiálov na miestne rady.
Ak ste zvedaví, čo všetko naše kolegyne pravidelne robia pre Petržalku, v čom spočíva organizácia volieb alebo čo ich na práci pre samosprávu najviac baví, prečítajte si aktuálne vydanie novín Naša Petržalka, ktoré sú dostupné aj ONLINE na 👉 PETRZALKA.sk/noviny. VIAC INFO tiež nájdete v článku 👉 bit.ly/organizacne. 🍀 #petrzalkamaka
Autor správy, foto a správu publikoval Petržalka on Facebook Zdroj Read More
Napíšte nám v prípade preklepu alebo chyby v článku. Ďakujeme